stanford-oval/wikipedia huggingface dataset:
มาสเตอร์เชฟไทยแลนด์ ซีซันที่ 1
ข้อมูลการออกอากาศ > ตอนที่ 11 : การแข่งขันทำอาหารจากเครื่องใน

การแข่งกล่องปริศนา	ครั้งที่ 4: รอบกล่องปริศนาครั้งนี้ผู้เข้าแข่งขันต้องเจอกับวัตถุดิบหลักเป็นมัสซึซากะ วากิว A5 และวัตถุดิบอื่นๆ ได้แก่ ไข่, ขนมปังปอนด์, เชดด้าชีส, กะหล่ำปลี, แยมสตรอเบอร์รี่, กล้วยหอม, แครอท, ต้นหอม, พริกขี้หนูแห้ง และมะเขือเทศราชินี ซึ่งมีเวลาทำอาหาร 60 นาที แก้ว, เป่า และมาร์ค ทำอาหารได้ดีที่สุดในการแข่งขันครั้งนี้
ผู้ชนะกล่องปริศนา: เป่า
บททดสอบความคิดสร้างสรรค์ ครั้งที่ 4:  โดยโจทย์รอบนี้คือ เครื่องใน วัตถุดิบมีให้เลือกทั้งหมด 3 อย่าง คือ กึ๋นไก่ ผ้าขี้ริ้ว และตับห่าน ผู้ชนะรอบกล่องปริศนา คือ เป่า ไม่ต้องแข่งขันในรอบนี้และได้รับสิทธิ์เลือกวัตถุดิบให้ผู้เข้าแข่งขันทุกคน เป่าได้เลือกกึ๋นไก่ให้ น้ำฝน ออฟ และหญิงอ๊อด และได้เลือกผ้าขึ้ริ้วให้นิค แก้ว และมาร์ค และได้เลือกตับห่านให้พลอย ลิซ่า และต้องการจะแกล้งจำลองกับอาหารที่ไม่เคยทำมาก่อน โดยออฟ มาร์ค แก้ว หญิงอ๊อด จำลอง และลิซ่าทำอาหารได้ดีจนได้รับคำชมจากคณะกรรมการ และในการแข่งขันต้องมีคนออกถึง 2 คน โดยพลอย น้ำฝนและนิค คือผู้ที่ตกเป็นอาหารสามจานที่แย่ที่สุด โดยผู้ที่ถูกคัดออกจากการแข่งขันครั้งนี้คือ น้ำฝนและนิค
ผู้ชนะ: ลิซ่า
ผู้ที่ตกเป็นสามอันดับอาหารไม่สร้างสรรค์:  น้ำฝน พลอย และนิค
ผู้ที่ถูกคัดออก: น้ำฝน และนิค
ข้อมูลการออกอากาศ > ตอนที่ 12 : อาหารระดับภัตตาคารหรู (fine dining)

บททดสอบภารกิจแบบทีม: โดยสัปดาห์นี้ได้แบ่งทีมเป็นสองทีม โดยผู้ที่ชนะจากรอบที่แล้ว คือลิซ่าเและออฟ มาเป็นหัวหน้าทีมทั้งสองสี โดยผลัดกันเลือกลูกทีมทีละคนเข้าทีม
| หัวหน้าทีม | สมาชิก |
| --- | --- |
ลิซ่า : เป่า, หญิงอ๊อด และมาร์ค
ออฟ : พลอย, แก้ว และจำลอง
โดยทั้งทั้ง 2 ทีมทำอาหารระดับภัตตาคารหรู ให้กรรมการทั้ง 25 ท่านที่มาเป็นแขกรับเชิญในครั้งนี้โดยมีหมูสันนอกเป็นอาหารจานหลัก และอาหารหวาน 1 อย่างโดยจัดเตรียมไว้ในห้องครัวให้ทีมทั้งสองได้ทำ และทีมสีน้ำเงินชนะไปด้วยคะแนน 14 ต่อ 11 คะแนน ทำให้ทีมสีแดงต้องไปแข่งในรอบทดสอบความกดดัน
ทีมที่ชนะ: สีน้ำเงิน
รอบทดสอบความกดดัน: ผู้เข้าแข่งขันทั้ง 4 คนต้องทำเมนู ในบททดสอบความละเอียดและความแม่นยำ คือ เค้กช็อกโกแลตเยอรมัน 4 ชั้น (four-layered German chocolate cake) ต้นแบบจากปิยธิดา มิตรธีรโรจน์ โดยจะมีสูตรการทำเค้กและเวลาให้ทำ 2 ชั่วโมง โดยผู้เข้าแข่งขันที่มีปัญหามากที่สุดก็คือลิซ่า ลิซ่าได้ลืมใส่ส่วนผสมของนมเข้าไปในการทำ ทำให้เค้กออกมาไม่นุ่มและเหนียวมาก
ผู้ที่ถูกคัดออก: ลิซ่า
ข้อมูลการออกอากาศ > ตอนที่ 13 : การแข่งขันในรอบ Vote back

การแข่งกล่องปริศนา ครั้งที่ 5: รอบกล่องปริศนาครั้งนี้ผู้เข้าแข่งขัน 7 คนสุดท้ายได้สิทธิ์ผ่านเข้ารอบต่อไปทันที โดยเป็นการแข่งขันของผู้แข่งขันที่ตกรอบไปแล้ว เพื่อคัดเลือกผู้แข่งขันเพียงแค่ 1 คนที่ตกรอบไป เพื่อที่จะได้สิทธ์กลับเข้ามาร่วมการแข่งขันอีกครั้ง โอ๊ก ได้สละสิทธิ์ในการแข่งขันครั้งนี้ไปเนื่องจากติดภารกิจ โดยกล่องปริศนาครั้งนี้ผู้เข้าแข่งขันต้องเจอกับปลานิลและวัตถุดิบอื่น ๆ อย่างปลาร้า สะตอ และแป้งสาลี  ในการปรุงอาหารออกมา น้ำฝน, ลิซ่า และนิค เป็นสามจานที่ทำออกมาได้ดีที่สุด และทั้งสามคนจะแข่งขันกันอีกครั้งในรอบทดสอบความกดดัน
ผู้เข้ารอบสามคนกล่องปริศนา: น้ำฝน ลิซ่า และนิค
รอบทดสอบความกดดัน: ผู้เข้าแข่งขันทั้ง 3 คนต้องทำเมนู ในบททดสอบความละเอียดและความแม่นยำ คือ พายมัสมั่น โดยจะสูตรการทำอาหารและมีเวลาให้ทำ 90 นาที โดยผู้เข้าแข่งขัน 7 คนสุดท้าย จะร่วมเป็นกรรมการในการตัดสินด้วย โดยในการเสิร์ฟอาหารนั้น จะไม่ระบุว่าอาหารจานไหนเป็นอาหารของผู้เข้าแข่งขันคนไหน โดยกรรมการแต่ละคนจะมี 1 คะแนน ผู้ที่ชนะและได้สิทธิ์เข้าร่วมแข่งขันอีกครั้งก็คือ ลิซ่า โดยได้รับ 10 คะแนนเต็มจากกรรมการ
ผู้ชนะ: ลิซ่า
ข้อมูลการออกอากาศ > ตอนที่ 14 : การแข่งขันทำซูชิ

การแข่งกล่องปริศนา	ครั้งที่ 6: รอบกล่องปริศนาครั้งนี้ผู้เข้าแข่งขันต้องเจอกับไก่สดทั้งตัวและวัตถุดิบอื่น ๆ อย่างเช่น เมลอน รากบัว วาซาบิ เป็นต้น และกรรมการก็ได้ชิมและเลือกอาหารสามจานที่ทำออกมาดีที่สุดคือ มาร์ค, แก้ว และลิซ่า และลิซ่าก็เป็นผู้ชนะกล่องปริศนาในสัปดาห์นี้
ผู้ชนะกล่องปริศนา: ลิซ่า
บททดสอบความคิดสร้างสรรค์ ครั้งที่ 5:  โดยโจทย์รอบนี้คือ การทำซูชิ โดยมีเชฟบุญธรรม ภาคโพธิ์ มาสาธิตการแล่ปลาและการทำซูชิ ในรอบนี้จะแข่งขันกันเป็นคู่ โดยลิซ่าผู้ชนะในรอบกล่องปริศนาได้สิทธิ์เป็นผู้จับคู่ให้ผู้แข่งขัน โดยลิซ่าได้เลือก ลิซ่าคู่กับจำลอง เป่าคู่กับออฟ พลอยคู่กับแก้ว และหญิงอ๊อดคู่กับมาร์ค โดยสลับกันทำอาหารคนละ 15 นาที มีเวลารวม 90 นาทีในการแข่งขัน และจะคัดออก 1 คนจากทีมที่แย่ที่สุด โดยตัดสินจากสิ่งที่อยู่ในความรับผิดชอบของแต่ละคน ซึ่งคู่ระหว่างมาร์คกับหญิงอ๊อดมีปัญหาในการแล่ปลา และคู่ระหว่างเป่ากับออฟมีปัญหาทำอาหารไม่ทันเวลา
ทีมชนะ: ลิซ่าและจำลอง
ผู้ที่ตกเป็นทีมที่แย่ที่สุด  เป่าและออฟ
ผู้ที่ถูกคัดออก: ออฟ
ข้อมูลการออกอากาศ > ตอนที่ 15 : การแข่งขันทำอาหารสตรีท ฟู้ด ไทยสู่สากล

บททดสอบภารกิจแบบทีม: โดยสัปดาห์นี้ได้แบ่งทีมเป็นสองทีม โดยผู้ที่ชนะจากรอบที่แล้ว คือลิซ่าเและจำลอง มาเป็นหัวหน้าทีมทั้งสองสี โดยในการเลือกทีมครั้งนี้ไม่ให้ผู้ชนะเป็นคนเลือกทีมแต่ให้ แต่ให้ผู้เข้าแข่งขันที่เหลือเป็นคนเลือกผู้เข้าแข่งขันเอง โดยมีมาร์ควิ่งเข้าไปหาจำลองเพียงคนเดียว กรรมการเลยให้ลิซ่าเลือกว่าจะให้ใครไปอยู่ทีมกับจำลอง แล้วลิซ่าก็ได้เลือกแก้วให้เข้าสู่ทีมจำลอง
| หัวหน้าทีม | สมาชิก |
| --- | --- |
จำลอง : มาร์ค และแก้ว
ลิซ่า : เป่า, พลอย และหญิงอ๊อด
โดยในรอบ 7 คนสุดท้ายได้ไปแข่งนอกสถานที่อีกครั้ง ซึ่งครั้งนี้ไปแข่งขันกันที่สถานเอกอัครราชทูตอังกฤษประจำประเทศไทย ย่านชิดลม กับคอนเซ็ปต์ของการทำอาหาร “สตรีท ฟู้ด ไทยสู่สากล” เป็นการทำอาหารสตรีทฟู้ดที่ดูดี พร้อมเน้นความอร่อยระดับอินเตอร์ เพื่อเป็นการยกระดับอาหารสตรีทฟู้ดของไทยให้ชาวต่างชาติได้รู้จักมากยิ่งขึ้น ในการแข่งขันทั้งสองทีมในครั้งนี้ ได้รับเกียรติจากคุณมาร์กาเร็ต ทังก์ท่านอัครราชทูตอังกฤษประจำประเทศไทยเป็นผู้นำทีม พร้อมแขกรับเชิญอีก 63 คน ซึ่งอาหารที่จะต้องทำเสิร์ฟจะเป็นของคาวและของหวานอย่างละ 1 อย่าง
ทีมที่ชนะ: ทีมสีน้ำเงิน
รอบทดสอบความกดดัน: ผู้เข้าแข่งขันทั้ง 3 คนต้องทำเมนู ในบททดสอบความละเอียดและความแม่นยำ คือ สเต็กเนื้อสันใน โดยจะมีการทำสเต็กทั้งหมด 3 ระดับคือ แรร์ (Rare) การทำให้สุดแบบดิบๆ เนื้อตรงกลางจะเป็นสีชมพูเกือบแดง ยังมีน้ำเลือดอยู่, มีเดียม (Medium) การทำให้สุดแบบปานกลางมีน้ำเนื้อ ข้างในจะเป็นสีชมพู และเวลดัน (Well Done) สุกมาก ข้างในจะเป็นสีเทา ไม่มีเลือด แต่ต้องมีน้ำเนื้อ โดยมีเวลาให้ 60 นาทีในการทำอาหาร
ผู้ที่ถูกคัดออก: มาร์ค
ข้อมูลการออกอากาศ > ตอนที่ 16 : การแข่งขันทำอาหารจากวัตถุดิบจากท้องทะเลไทย (รอบ Semi-final)

การแข่งกล่องปริศนา	ครั้งที่ 7: รอบกล่องปริศนาครั้งนี้ผู้เข้าแข่งขันต้องเจอกับบัตรบัตรกำนัลของ ท็อปส์ ซูเปอร์มาร์เก็ต มูลค่า 1,000 บาท โดยให้ผู้เข้าแข่งขันเข้าไปเลือกซื้อวัตถุดิบ ที่จะนำมาทำอาหารตามต้องการได้ จาก ท็อปส์ สาขาเซ็นทรัลปิ่นเกล้า โดยให้เวลาเลือกวัตถุดิบเป็นเวลา 10 นาที เมื่อผู้เข้าแข่งขันขันกลับเข้ามาในรายการ กรรมการได้ให้ผู้เข้าแข่งขันสลับตะกร้ากัน โดยลิซ่าสลับกับจำลอง เป่าสลับกับหญิงอ๊อด และแก้วสลับกับพลอย โดยให้เวลาในการทำอาหารเป็นเวลา 60 นาที
ผู้ชนะกล่องปริศนา: จำลอง
ผู้ที่ตกเป็นสามอันดับอาหารไม่สร้างสรรค์: พลอย แก้ว และหญิงอ๊อด
ผู้ที่ถูกคัดออก: หญิงอ๊อด
บททดสอบความคิดสร้างสรรค์ ครั้งที่ 6:  โดยโจทย์รอบนี้คือ วัตถุดิบจากท้องทะเล วัตถุดิบมีให้เลือกทั้งหมด 5 อย่าง คือ ปลาเก๋าดำ ปลาหมึก หอยนางรม ปูดำ และกุ้งมังกรเจ็ดสี ผู้ชนะรอบกล่องปริศนา คือ จำลอง ได้รับสิทธิ์เลือกวัตถุดิบให้ผู้เข้าแข่งขันทุกคน จำลองได้เลือกปลาเก๋าดำให้ตัวเอง เลือกปลาหมึกให้ลิซ่า เลือกหอยนางรมให้เป่า เลือกปูดำให้แก้ว และได้เลือกกุ้งมังกรเจ็ดสีให้พลอย โดยมีเวลาในการทำอาหารเป็นเวลา 60 นาที
ผู้ชนะ: แก้ว
ผู้ที่ตกเป็นสองอันดับอาหารไม่สร้างสรรค์: เป่า และพลอย
ผู้ที่ถูกคัดออก: เป่า
ข้อมูลการออกอากาศ > ตอนที่ 17 : การแข่งขันรอบชิงชนะเลิศ

การแข่งกล่องปริศนา	ครั้งที่ 8 รอบกล่องปริศนาครั้งนี้ผู้เข้าแข่งขันต้องเจอกับปลาทูบลูฟิน และข้าวไทย โดยในรอบนี้เป็นการแข่งขันกัน 1 ต่อ 1 โดยแก้วผู้ชนะในครั้งก่อนได้สิทธิ์จับสลากเลือกคู่แข่ง และวัตถุดิบในการทำอาหาร โดยแก้วต้องแข่งกับจำลอง วัตถุดิบที่ได้คือ ปลาทูบลูฟิน และลิซ่าต้องแข่งกับพลอย วัตถุดิบที่ได้คือ ข้าวไทย โดยมีเวลาในการทำอาหารให้ 60 นาที โดยในรอบนี้แก้วชนะจำลอง และลิซ่าชนะพลอย ทำให้แก้วและลิซ่าผ่านเข้ารอบต่อไป
ผู้ชนะกล่องปริศนา: แก้ว, ลิซ่า
ผู้ที่ถูกคัดออก: จำลอง, พลอย
รอบไฟนอล  ผู้เข้าแข่งขันต้องทำอาหาร 2 อย่าง คือ ของคาว และของหวาน โดยมีเวลาให้ 90 นาที
ผู้ชนะมาสเตอร์เชฟไทยแลนด์ ซีซั่น 1 : แก้ว
เชิงอรรถ

↑  อายุก่อนเข้ามาแข่งขัน
แหล่งข้อมูลอื่น

เว็บไซต์ สถานีโทรทัศน์สีกองทัพบกช่อง 7
| ด ค กมาสเตอร์เชฟไทยแลนด์ |
| --- | --- | --- |
| พิธีกร |  ปิยธิดา มิตรธีรโรจน์  |  |
| กรรมการ |  หม่อมหลวงภาสันต์ สวัสดิวัตน์  หม่อมหลวงขวัญทิพย์ เทวกุล  พงษ์ธวัช เฉลิมกิตติชัย  |  |
| มาสเตอร์เชฟ |  ซีซัน 1  ซีซัน 2  ซีซัน 3  ออล สตาร์ส  ซีซัน 4  ซีซัน 5  ซีซัน 6 (อาหารไทย)  |  |
| มาสเตอร์เชฟจูเนียร์ |  ยุคเดิม  ยุคใหม่ ฤดูกาลที่ 1  ฤดูกาลที่ 2  ฤดูกาลที่ 3  |  |
| เซเลบริตี้ |  ฤดูกาลที่ 1  ฤดูกาลที่ 2  ฤดูกาลที่ 3  |  |
| เดอะ โพรเฟสชันนัลส์ |  ฤดูกาลที่ 1  |  |
| บทความที่เกี่ยวข้อง |  เฮลิโคเนีย เอช กรุ๊ป  |  |
พิทักษ์ จารุสมบัติ

| พิทักษ์ จารุสมบัติม> ป.ช., ม.ว.ม., ร.จ.ม..ข้อมูลส่วนบุคคล |
| --- | --- |
เกิด: 22 พฤษภาคม พ.ศ. 2493 (74 ปี) อำเภอบ้านโพธิ์ จังหวัดฉะเชิงเทรา ประเทศไทย
พรรคการเมือง: พลังประชารัฐ (2562–ปัจจุบัน)

พลตำรวจโท พิทักษ์ จารุสมบัติ (เกิด 22 พฤษภาคม พ.ศ. 2493) อดีตสมาชิกสภาผู้แทนราษฎรจังหวัดฉะเชิงเทรา เขต 4 สังกัดพรรคประชาธิปัตย์ ปัจจุบันสังกัดพรรคพลังประชารัฐ
ประวัติ

พล.ต.ท.พิทักษ์ เกิดเมื่อวันที่ 22 พฤษภาคม พ.ศ. 2493 ที่อำเภอบ้านโพธิ์ จังหวัดฉะเชิงเทรา เป็นพี่ชายแท้ๆ ของนายพินิจ จารุสมบัติ นักการเมืองที่มีชื่อเสียงและอดีตรัฐมนตรีหลายกระทรวง
จบการศึกษาจากโรงเรียนเซนต์หลุยส์ ฉะเชิงเทรา ปริญญาตรี คณะสังคมศาสตร์ มหาวิทยาลัยเชียงใหม่ (รัฐศาสตรบัณฑิต-ร่วมรุ่นเดียวกับ นายสุเทพ เทือกสุบรรณ) และปริญญาโท มหาวิทยาลัยศรีนครินทรวิโรฒ
รับราชการเป็นตำรวจ โดยมีตำแหน่งสำคัญ ๆ ได้แก่ ผู้บัญชาการตำรวจภูธรภาค 8 ดูแลพื้นที่ภาคใต้ทั้งหมด, รองผู้บัญชาการตำรวจภูธรภาค 2 ดูแลพื้นที่ภาคตะวันออก, รองผู้บัญชาการตำรวจสันติบาล และรองผู้บัญชาการสำนักงานตำรวจแห่งชาติ
หลังเกษียณอายุราชการในการเลือกตั้งเมื่อวันที่ 3 กรกฎาคม พ.ศ. 2554 พล.ต.ท.พิทักษ์ ได้ลงรับสมัครเลือกตั้งสังกัดพรรคประชาธิปัตย์ ในพื้นที่เขต 4 จังหวัดฉะเชิงเทรา ซึ่งประกอบไปด้วย อำเภอบ้านโพธิ์, อำเภอบางปะกง และอำเภอแปลงยาว  โดยต้องแข่งขันกับนายวุฒิพงศ์ ฉายแสง จากพรรคเพื่อไทย  และเป็นฝ่ายได้รับเลือกตั้งไป โดย พล.ต.ท.พิทักษ์ได้คะแนนไปทั้งสิ้น 59,036 คะแนน ขณะที่นายวุฒิพงศ์ได้ไป 36,723 คะแนน
เขาลงสมัครรับเลือกตั้งในพื้นที่จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคพลังประชารัฐ แต่ไม่ได้รับเลือกตั้ง
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2533 –  เหรียญจักรมาลา (ร.จ.ม.)
กรมศิลปากร

| --- | --- |
The Fine Arts Department
ตราพระพิคเณศ
 อาคารกรมศิลปากร
ภาพรวมกรม
ก่อตั้ง: 27 มีนาคม พ.ศ. 2454; 113 ปีก่อน (2454-03-27)
กรมก่อนหน้า: ศิลปากรสถาน
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: เลขที่ 1 ถนนหน้าพระธาตุ แขวงพระบรมมหาราชวัง เขตพระนคร 10200 เลขที่ 81/1 ถนนศรีอยุธยา แขวงวชิรพยาบาล เขตดุสิต กรุงเทพมหานคร 10300
บุคลากร: 2,504 คน (พ.ศ. 2565)
งบประมาณต่อปี: 2,624,521,700 บาท (พ.ศ. 2568)
ฝ่ายบริหารกรม: พนมบุตร จันทรโชติ, อธิบดี เสริมกิจ ชัยมงคล, รองอธิบดี เจษฎา ชีวะวิชวาลกุล, รองอธิบดี ขนิษฐา โชติกวณิชย์, รองอธิบดี
ต้นสังกัดกรม: กระทรวงวัฒนธรรม
ลูกสังกัดกรม: ดูในบทความ
เว็บไซต์: เว็บไซต์อย่างเป็นทางการ
กรมศิลปากร (อังกฤษ: The Fine Arts Department) เป็นหน่วยงานของรัฐซึ่งมีภารกิจคุ้มครอง ป้องกัน อนุรักษ์ บำรุงรักษา ฟื้นฟู ส่งเสริม สร้างสรรค์ เผยแพร่ จัดการศึกษา ค้นคว้า วิจัย พัฒนา สืบทอดศิลปะและทรัพย์สินมรดกทางศิลปวัฒนธรรมของชาติ เพื่อธำรงคุณค่าและเอกลักษณ์ของความเป็นชาติ อันจะนำไปสู่การพัฒนาที่ยั่งยืนของสังคมไทยและความมั่นคงของชาติ
ประวัติ

ในอดีตก่อนพุทธศักราช 2454 ประเทศไทยยังไม่มีหน่วยงานที่รับผิดชอบโดยตรง เกี่ยวกับมรดกศิลปวัฒนธรรมของชาติ บรรดาโบราณสถาน โบราณวัตถุ ศิลปวัตถุ ประวัติศาสตร์ วรรณกรรม การดนตรี นาฏศิลป์ งานช่างประณีตศิลป์ หอสมุด จดหมายเหตุ และพิพิธภัณฑ์ ฯลฯ กิจการดังกล่าวจึงกระจายการจัดการไว้ตามหน่วยงานต่างๆ ทำให้ราชการบางอย่างยังไม่เป็นระเบียบอันดี หรือมีงานที่ก้าวก่ายกันอยู่
ด้วยเหตุนี้ ในวันที่ 27 มีนาคม 2454 พระบาทสมเด็จพระมงกุฎเกล้าเจ้าอยู่หัว จึงทรงพระกรุณาโปรดเกล้าฯ ให้โอนกิจการของช่างมหาดเล็กจากกระทรวงวัง และกรมพิพิธภัณฑ์ จากกระทรวงธรรมการ มารวมกันตั้งเป็น “กรมศิลปากร” โดยให้มีผู้บัญชาการขึ้นตรงต่อพระมหากษัตริย์ซึ่งจะทรงพระกรุณาโปรดเกล้าฯ ให้ผู้ใดในกระทรวงหรือกรมใดเป็นผู้บัญชาการเมื่อใดก็ได้ สุดแต่จะทรงพระราชดำริเห็นเหมาะสม ทั้งนี้ ได้ทรงพระกรุณาโปรดเกล้าฯ ให้ พระเจ้าบรมวงศ์เธอ กรมพระนเรศรวรฤทธิ์ ทรงเป็นผู้บัญชาการกรมศิลปากรพระองค์แรก
จากพระราชญาณทัศนะของพระบาทสมเด็จพระมงกุฎเกล้าเจ้าอยู่หัวที่ทรงเล็งเห็นถึงความสำคัญของมรดกศิลปวัฒนธรรม อันเป็นมูลฐานแสดงให้เห็นถึงความเจริญของชาติ จึงก่อกำเนิดเป็น “กรมศิลปากร” ซึ่งดำเนินภารกิจดูแลมรดกศิลปวัฒนธรรมของชาติมาจนถึงปัจจุบัน
พ.ศ. 2454 พระบาทสมเด็จพระมงกุฎเกล้าเจ้าอยู่หัว มีพระราชดำริให้โอนกิจการของช่างมหาดเล็ก จากกระทรวงวัง และกรมพิพิธภัณฑ์ จากกระทรวงธรรมการ มาจัดตั้งเป็น "กรมศิลปากร"
พ.ศ. 2469 พระบาทสมเด็จพระปกเกล้าเจ้าอยู่หัว ได้ทรงพระกรุณาโปรดเกล้าฯ ให้โอนงานพิพิธภัณฑ์ ไปอยู่ในความควบคุมดูแลของ กรรมการหอพระสมุดฯ และได้โปรดเกล้าฯ ให้จัดตั้งราชบัณฑิตยสภา เรียกว่า "ศิลปากรสถาน" ดังนั้น กรมศิลปากร จึงถูกยกเลิกไป
พ.ศ. 2476 มีพระราชบัญญัติจัดตั้งกรมศิลปากร ขึ้นมาใหม่ โดยสังกัดกระทรวงธรรมการ และมีการปรับปรุง เปลี่ยนแปลง ส่วนราชการภายใน และย้ายสังกัด เพื่อความเหมาะสมหลายครั้ง
พ.ศ. 2501 มีพระราชบัญญัติ โอนกรมศิลปากร มาสังกัด กระทรวงศึกษาธิการ และต่อมาได้โอนมาสังกัดกระทรวงวัฒนธรรมซึ่งได้รับการสถาปนาขึ้นใหม่ตามพระราชบัญญัติปรับปรุงกระทรวง ทบวง กรม พ.ศ. 2545
บทบาท และหน้าที่

กรมศิลปากรเป็นหน่วยงานของรัฐซึ่งมีหน้าที่ในการสร้างสรรค์ บำรุงรักษา อนุรักษ์ ส่งเสริม และเผยแพร่ศิลปวิทยาการและวัฒนธรรมของชาติในด้านศิลปกรรม พิพิธภัณฑ์ โบราณคดีและโบราณสถาน วรรณกรรม ประวัติศาสตร์ ขนบธรรมเนียม จารีตประเพณี หอสมุดแห่งชาติ หอจดหมายเหตุแห่งชาติ รวมทั้งนาฏศิลป์ ดุริยางคศิลป์ คีตศิลป์ สถาปัตยกรรม และช่างศิลป์ ให้คงอยู่อย่างมั่นคงถาวร
ปกป้อง คุ้มครอง อนุรักษ์ ฟื้นฟูศิลปวัฒนธรรมธำรงจารีตประเพณี พระราชพิธี และรัฐพิธีให้คงความเป็นเอกลักษณ์ของชาติเพื่อเป็นรากฐานในการพัฒนาประเทศไทย
สืบทอด สร้างสรรค์ เผยแพร่ศิลปวัฒนธรรม
ปรับเปลี่ยนระบบและกลไกการบริหารจัดการมรดกศิลปวัฒนธรรม
บริหารจัดการองค์ความรู้และพัฒนามรดกศิลปวัฒนธรรมให้เป็นแหล่งเรียนรู้และแหล่งท่องเที่ยว
จัดการศึกษาเฉพาะด้านศิลปวัฒนธรรมเพื่อการอนุรักษ์ สืบทอดและพัฒนาอย่างยั่งยืน
การแบ่งส่วนราชการ

พ.ศ. 2545 มีการปฏิรูประบบราชการของประเทศครั้งใหญ่ กรมศิลปากรย้ายสังกัดจากกระทรวงศึกษาธิการไปสังกัดกระทรวงวัฒนธรรม และ แบ่งส่วนราชการเป็น 9 หน่วยงาน คือ สำนักเลขานุการกรม สำนักการสังคีต สำนักโบราณคดี สำนักพิพิธภัณฑสถานแห่งชาติ สำนักวรรณกรรมและประวัติศาสตร์ สำนักสถาปัตยกรรมและหัตถศิลป์ ต่อมา พ.ศ. 2548 แบ่งส่วนราชการเป็น 10 หน่วยงาน โดยแยกเป็น สำนักสถาปัตยกรรม และ สำนักช่างสิบหมู่
พ.ศ. 2549 กรมศิลปากรปรับปรุงโครงสร้างและการบริหารของสำนักงานศิลปากร ที่ 1-15 จากหน่วยงานในสังกัดสำนักโบราณคดี เป็นราชการส่วนภูมิภาคขึ้นตรงต่อกรมศิลปากร เรียกว่า "สำนักศิลปากรที่ 1-15"
พ.ศ. 2550 สถาบันบัณฑิตพัฒนศิลป์ วิทยาลัยนาฏศิลป และ วิทยาลัยช่างศิลป แยกไปขึ้นตรงต่อกระทรวงวัฒนธรรม
พ.ศ. 2557 กระทรวงวัฒนธรรม ออกกฎกระทรวงแบ่งส่วนราชการกรมศิลปากรใหม่ โดยแยกกลุ่มโบราณคดีใต้น้ำออกจากสำนักโบราณคดี ยกขึ้นเป็น กองโบราณคดีใต้น้ำ แล้วเปลี่ยนสำนักโบราณคดีเป็นกองโบราณคดี พร้อมทั้งแยกงานเทคโนโลยีสารสนเทศเป็นศูนย์เทคโนโลยีสารสนเทศมรดกศิลปวัฒนธรรม
พ.ศ. 2560 กระทรวงวัฒนธรรมออกกฎกระทรวงแบ่งส่วนราชการกรมศิลปากรใหม่โดยยุบรวมปรับลดส่วนราชการส่วนภูมิภาคจากสำนักศิลปากรที่ 1-15 เป็น สำนักศิลปากรที่ 1-12
หน่วยงานในสังกัด > สำนักบริหารกลาง

เป็นหน่วยงานกลางที่ดำเนินการเกี่ยวกับการบริหารงานทั่วไปของกรม
หน่วยงานในสังกัด > กองโบราณคดี

เป็นหน่วยงานที่มีหน้าที่เกี่ยวกับการศึกษา ค้นคว้า วิจัยด้านโบราณคดี ตลอดจนการอนุรักษ์และบูรณปฏิสังขรณ์โบราณสถาน
หน่วยงานในสังกัด > กองโบราณคดีใต้น้ำ

เป็นหน่วยงานที่มีหน้าที่เกี่ยวกับการศึกษา ค้นคว้า วิจัยด้านโบราณคดีใต้น้ำ ทั้งทางทะเลและแหล่งน้ำในแผ่นดิน
หน่วยงานในสังกัด > ศูนย์เทคโนโลยีสารสนเทศมรดกศิลปวัฒนธรรม

เป็นหน่วยงานที่มีหน้าที่ในการพัฒนาระบบเทคโนโลยีสารสนเทศมรดกทางศิลปวัฒนธรรม
หน่วยงานในสังกัด > สำนักการสังคีต

เป็นหน่วยงานที่มีหน้าที่เกี่ยวกับการศึกษา ค้นคว้า วิจัย ตลอดจนอนุรักษ์และสืบทอดด้านศิลปวัฒนธรรมด้านนาฏศิลป์ ดุริยางคศิลป์และคีตศิลป์ของชาติ มีหน่วยงานในสังกัดที่สำคัญ ได้แก่
โรงละครแห่งชาติ
โรงละครแห่งชาติภาคตะวันตก จังหวัดสุพรรณบุรี
โรงละครแห่งชาติภาคตะวันออกเฉียงเหนือ จังหวัดนครราชสีมา
หน่วยงานในสังกัด > สำนักช่างสิบหมู่

เป็นหน่วยงานที่มีหน้าที่หลักในการศึกษา ค้นคว้า วิจัยและพัฒนางานด้านช่างศิลปกรรมของชาติ ตลอดจนการอนุรักษ์ ฟื้นฟู และออกแบบงานช่างฝีมือ
หน่วยงานในสังกัด > สำนักวรรณกรรมและประวัติศาสตร์

เป็นหน่วยงานที่มีหน้าที่เกี่ยวกับการศึกษา ค้นคว้า วิจัยงานวิชาการด้านภาษา วรรณกรรม ประวัติศาสตร์ และจารีตประเพณี ตลอดจนการแปล เรียบเรียง ตรวจสอบและชำระเอกสารดังกล่าวออกเผยแพร่ในรูปแบบต่าง ๆ
หน่วยงานในสังกัด > สำนักสถาปัตยกรรม

เป็นหน่วยงานที่มีหน้าที่เกี่ยวกับการศึกษา ค้นคว้า วิจัยและพัฒนาองค์ความรู้ด้านสถาปัตยกรรม วิศวกรรม และมัณฑนศิลป์ รวมไปถึงงานสำรวจ การประมาณราคา และควบคุมงานก่อสร้างตามที่ได้รับมอบหมาย
หน่วยงานในสังกัด > สำนักหอสมุดแห่งชาติ

เป็นหน่วยงานที่มีหน้าที่เกี่ยวกับการสำรวจ รวบรวม จัดเก็บและสงวนรักษาทรัพยากรสารสนเทศในรูปแบบต่าง ๆ เช่น สื่อสิ่งพิมพ์ สื่อโสตทัศน์ สื่ออิเล็กทรอนิกส์ เอกสารโบราณ เป็นต้น รวมไปถึงการให้บริการทรัพยากรดังกล่าวแก่ประชาชน นอกจากนี้ยังมีหน้าที่ในการศึกษาวิจัยการดำเนินงานด้านบรรณารักษศาสตร์ สารสนเทศศาสตร์ และเทคโนโลยีสารนิเทศ
สำหรับการบริหารจัดการของสำนักหอสมุดแห่งชาติ มีหอสมุดแห่งชาติในสังกัด ได้แก่ หอสมุดแห่งชาติ หอสมุดดนตรีพระบาทสมเด็จพระเจ้าอยู่หัว รัชกาลที่ 9 และห้องสมุดดนตรีทูลกระหม่อมสิรินธร ส่วนหอสมุดแห่งชาติแห่งอื่นจะอยู่ภายใต้การบริหารจัดการของสำนักศิลปากรในแต่ละท้องที่ โดยหอสมุดแห่งชาติในสังกัดกรมศิลปากรมีดังนี้
หอสมุดแห่งชาติ
หอสมุดแห่งชาติ เฉลิมพระเกียรติ ร.9 นครราชสีมา
หอสมุดแห่งชาติกาญจนาภิเษก สงขลา
หอสมุดแห่งชาติเขตลาดกระบัง เฉลิมพระเกียรติ
หอสมุดแห่งชาติจังหวัดสุพรรณบุรี
หอสมุดแห่งชาติเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ สงขลา
หอสมุดแห่งชาติเฉลิมพระเกียรติ สมเด็จพระนางเจ้าสิริกิติ์พระบรมราชินีนาถ ตรัง
หอสมุดแห่งชาติเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ นครพนม
หอสมุดแห่งชาติชลบุรี
หอสมุดแห่งชาตินครศรีธรรมราช
หอสมุดแห่งชาติรัชมังคลาภิเษก กาญจนบุรี
หอสมุดแห่งชาติรัชมังคลาภิเษก จันทบุรี
หอสมุดแห่งชาติรัชมังคลาภิเษก เชียงใหม่
ศูนย์นราธิปเพื่อการวิจัยทางสังคมศาสตร์
ห้องสมุดดนตรีทูลกระหม่อมสิริธร
หอวชิราวุธานุสรณ์
หอสมุดดนตรีพระบาทสมเด็จพระเจ้าอยู่หัว รัชกาลที่ 9
หอสมุดดำรงราชานุภาพ
หอสมุดปิยมหาราชรฦก
หน่วยงานในสังกัด > สำนักหอจดหมายเหตุแห่งชาติ

บทความหลัก: สำนักหอจดหมายเหตุแห่งชาติ
หอจดหมายเหตุแห่งชาติเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
หอจดหมายเหตุแห่งชาติเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เชียงใหม่ พื้นที่รับผิดชอบ : เชียงใหม่ ลำพูน ลำปาง แม่ฮ่องสอน ตาก กำแพงเพชร พิษณุโลก และนครสวรรค์
หอจดหมายเหตุแห่งชาติเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ตรัง พื้นที่รับผิดชอบ : ตรัง กระบี่ ภูเก็ต พังงา และระนอง
หอจดหมายเหตุแห่งชาติเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ยะลา พื้นที่รับผิดชอบ : ยะลา นราธิวาส ปัตตานี และสตูล
หอจดหมายเหตุแห่งชาติเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สงขลา พื้นที่รับผิดชอบ : สงขลา พัทลุง นครศรีธรรมราช สตูล สุราษฎร์ธานี และชุมพร
หอจดหมายเหตุแห่งชาติเฉลิมพระเกียรติสมเด็จพระบรมโอรสาธิราชฯ สยามมกุฎราชกุมาร พะเยา พื้นที่รับผิดชอบ : พะเยา เชียงราย น่าน แพร่ อุตรดิตถ์ สุโขทัย พิจิตร และเพชรบูรณ์
หอจดหมายเหตุแห่งชาติเฉลิมพระเกียรติสมเด็จพระบรมโอรสาธิราชฯ สยามมกุฎราชกุมาร อุบลราชธานี พื้นที่รับผิดชอบ : อุบลราชธานี ศรีสะเกษ สุรินทร์ บุรีรัมย์ นครราชสีมา ชัยภูมิ ขอนแก่น เลย หนองบัวลำภู อุดรธานี หนองคาย บึงกาฬ สกลนคร นครพนม มุกดาหาร อำนาจเจริญ ยโสธร ร้อยเอ็ด กาฬสินธุ์ และมหาสารคาม
หอจดหมายเหตุแห่งชาติ จังหวัดสุพรรณบุรี พื้นที่รับผิดชอบ : สุพรรณบุรี กาญจนบุรี ราชบุรี สมุทรสงคราม เพชรบุรี และประจวบคีรีขันธ์
หอจดหมายเหตุแห่งชาติ จังหวัดจันทบุรี พื้นที่รับผิดชอบ : จันทบุรี ตราด ระยอง ชลบุรี ฉะเชิงเทรา นครนายก ปราจีนบุรี และสระแก้ว
หอจดหมายเหตุนายกรัฐมนตรี พลเอกเปรม ติณสูลานนท์ ทำหน้าที่รวบรวมเก็บรักษาเอกสารและสิ่งของที่เนื่องในภารกิจของพลเอก เปรม ติณสูลานนท์ ประธานองคมนตรีและรัฐบุรุษ
หอเกียรติยศ ฯพณฯ บรรหาร ศิลปอาชา นายกรัฐมนตรีคนที่ 21 ทำหน้าที่รวบรวมเก็บรักษาเอกสารรวมทั้งการจัดนิทรรศการประวัติผลงานและสิ่งของที่เนื่องในภารกิจของนายบรรหาร ศิลปอาชา อดีตนายกรัฐมนตรี ตั้งอยู่ที่บริเวณศูนย์ราชการจังหวัดสุพรรณบุรี (ดอนย่างแย้)
หน่วยงานในสังกัด > สำนักศิลปากร

เป็นหน่วยงานของกรมศิลปากรที่มีหน้าที่บริหารจัดการหน่วยงานของกรมศิลปากรที่ตั้งอยู่ในเขตพื้นที่รับผิดชอบ ซึ่งกระจายตัวอยู่ในพื้นที่ต่าง ๆ รวม 12 สำนัก ดังนี้
| --- | --- |
 สำนักศิลปากรที่ 1 ราชบุรี (จังหวัดราชบุรี ประจวบคีรีขันธ์ เพชรบุรี สมุทรปราการ สมุทรสงคราม และสมุทรสาคร)  สำนักศิลปากรที่ 2 สุพรรณบุรี (จังหวัดสุพรรณบุรี กาญจนบุรี นครปฐม นนทบุรี และปทุมธานี)  สำนักศิลปากรที่ 3 พระนครศรีอยุธยา (จังหวัดพระนครศรีอยุธยา นครนายก สระบุรี สิงห์บุรี และอ่างทอง)  สำนักศิลปากรที่ 4 ลพบุรี (จังหวัดลพบุรี ชัยนาท นครสวรรค์ เพชรบูรณ์ และอุทัยธานี)  สำนักศิลปากรที่ 5 ปราจีนบุรี (จังหวัดปราจีนบุรี จันทบุรี ฉะเชิงเทรา ชลบุรี ตราด ระยอง และสระแก้ว)  สำนักศิลปากรที่ 6 สุโขทัย (จังหวัดสุโขทัย กำแพงเพชร ตาก พิจิตร พิษณุโลก และอุตรดิตถ์):  สำนักศิลปากรที่ 7 เชียงใหม่ (จังหวัดเชียงใหม่ เชียงราย น่าน พะเยา แพร่ แม่ฮ่องสอน ลำปาง และลำพูน)  สำนักศิลปากรที่ 8 ขอนแก่น (จังหวัดขอนแก่น บึงกาฬ เลย สกลนคร หนองคาย หนองบัวลำภู และอุดรธานี)  สำนักศิลปากรที่ 9 อุบลราชธานี (จังหวัดอุบลราชธานี กาฬสินธุ์ นครพนม มุกดาหาร ยโสธร ร้อยเอ็ด และอำนาจเจริญ)  สำนักศิลปากรที่ 10 นครราชสีมา (จังหวัดนครราชสีมา ชัยภูมิ บุรีรัมย์ มหาสารคาม ศรีสะเกษ และสุรินทร์)  สำนักศิลปากรที่ 11 สงขลา (จังหวัดสงขลา ตรัง นราธิวาส ปัตตานี พัทลุง ยะลา และสตูล)  สำนักศิลปากรที่ 12 นครศรีธรรมราช (จังหวัดนครศรีธรรมราช กระบี่ ชุมพร พังงา ภูเก็ต ระนอง และสุราษฎร์ธานี)
หน่วยงานในสังกัด > อุทยานประวัติศาสตร์

อุทยานประวัติศาสตร์ หมายถึง บริเวณสถานที่ที่มีความสำคัญทางประวัติศาสตร์และโบราณคดี โดยมีความหมายครอบคลุมทั้งโบราณสถาน และสภาพแวดล้อมหรือภูมิทัศน์ที่เกี่ยวเนื่องกับโบราณสถาน โดยอุทยานประวัติศาสตร์ของกรมศิลปากรจะอยู่ภายใต้การบริหารจัดการของสำนักศิลปากรในแต่ละท้องที่
อุทยานประวัติศาสตร์พระนครศรีอยุธยา อำเภอพระนครศรีอยุธยา จังหวัดพระนครศรีอยุธยา
อุทยานประวัติศาสตร์สุโขทัย อำเภอเมืองสุโขทัย จังหวัดสุโขทัย
อุทยานประวัติศาสตร์ศรีสัชนาลัย อำเภอศรีสัชนาลัย จังหวัดสุโขทัย
อุทยานประวัติศาสตร์กำแพงเพชร อำเภอเมืองกำแพงเพชร จังหวัดกำแพงเพชร
อุทยานประวัติศาสตร์เมืองสิงห์ อำเภอไทรโยค จังหวัดกาญจนบุรี
อุทยานประวัติศาสตร์พระนครคีรี อำเภอเมืองเพชรบุรี จังหวัดเพชรบุรี
อุทยานประวัติศาสตร์ศรีเทพ อำเภอศรีเทพ จังหวัดเพชรบูรณ์
อุทยานประวัติศาสตร์ภูพระบาท อำเภอบ้านผือ จังหวัดอุดรธานี
อุทยานประวัติศาสตร์พิมาย อำเภอพิมาย จังหวัดนครราชสีมา
อุทยานประวัติศาสตร์พนมรุ้ง อำเภอเฉลิมพระเกียรติ จังหวัดบุรีรัมย์
อุทยานประวัติศาสตร์สด๊กก๊อกธม อำเภอโคกสูง จังหวัดสระแก้ว
ส่วนเกี่ยวข้อง

มหาวิทยาลัยศิลปากร
แหล่งข้อมูลอื่น

กรมศิลปากร
| ด ค กหน่วยงานในสังกัดและหน่วยงานภายใต้การกำกับดูแลของกระทรวงวัฒนธรรม |
| --- | --- | --- |
| กรม | สำนักงานรัฐมนตรี • สำนักงานปลัดกระทรวง • กรมส่งเสริมวัฒนธรรม • กรมการศาสนา • กรมศิลปากร • สำนักงานศิลปวัฒนธรรมร่วมสมัย • สถาบันบัณฑิตพัฒนศิลป์ |  |
| องค์การมหาชน | ศูนย์มานุษยวิทยาสิรินธร (องค์การมหาชน) • หอภาพยนตร์ (องค์การมหาชน) • ศูนย์คุณธรรม (องค์การมหาชน) |  |
หมวดหมู่
ทางหลวงแผ่นดินหมายเลข 311

|  ทางหลวงแผ่นดินหมายเลข 311 |
| --- | --- |
ถนนนารายณ์มหาราช,ถนนปรางค์สามยอด, ถนนลพบุรี-ชัยนาท
ข้อมูลของเส้นทาง
ความยาว: 85.216 กิโลเมตร (52.951 ไมล์)
มีขึ้นเมื่อ: ก่อน พ.ศ. 2506–ปัจจุบัน
ทางแยกที่สำคัญ
ปลายทางทิศใต้:  ถ.พหลโยธิน ใน อ.เมืองลพบุรี จ.ลพบุรี
 :    ทล.366 ใน อ.ท่าวุ้ง จ.ลพบุรี   ทล.32 ใน อ.เมืองสิงห์บุรี จ.สิงห์บุรี   ทล.335 ใน อ.เมืองสิงห์บุรี จ.สิงห์บุรี   ทล.309 ใน อ.เมืองสิงห์บุรี จ.สิงห์บุรี 
ปลายทางทิศเหนือ:  พหลโยธิน ใน อ.เมืองชัยนาท จ.ชัยนาท
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 311 สายลพบุรี–ชัยนาท เป็นเส้นทางที่เชื่อมต่อการเดินทางระหว่างจังหวัดลพบุรี สิงห์บุรี และชัยนาท เป็นถนนขนาด 2-6 ช่องจราจร ระยะทางทั้งหมด 85.216 กิโลเมตร